**Intern venteliste**

Den interne venteliste er kun for haveejere i Rosenbækken Havekoloni og er kun for medlemmer der har en have i forvejen, og har haft den i mere end 2 år.
Den interne venteliste går foran den eksterne liste, og bruges når en haveejer aktivt ønsker et andet hus i foreningen. Alle haveejere kan melde sig som interne købere ved at skrive til:

**rosenbaekken.ventelist@gmail.com**

Det er et krav, at det hus haveejeren har i forvejen, frigives til den offentlige venteliste, når der købes et andet internt. Haveejeren skal skrive under på en opsigelse af lejemålet for det hus haveejeren har i forvejen. Det aftales med bestyrelsen hvornår huset skal være solgt senest.

Placeringen på den interne venteliste afgøres af den dato, haveejeren blev medlem af foreningen således, at den med længst anciennitet, har førsteret. Det er ikke muligt at lave en overdragelse til et familiemedlem samtidig med, at haveejeren køber hus internt, da det er et krav, at der frigives et hus til den offentlige venteliste ved internt køb.

Ventelisten opdateres løbende. Personerne på ventelisten får tilsendt deres eget nummer, så̊ man kan se hvor på listen man står. Ventelisten er offentlig tilgængelig på vores hjemmeside:

**https://www.hfrosenbaekken.dk/om-hf-rosenb-kken/venteliste-k-b-og-salg**